  Анжелика Тихонова корреспондент 27-тӥ толшоре Ижкарысь Суредан устолыкъя элькун музейын «900 дней» адӟытон (0+) усьтӥськоз. Со улсын музейын «Искусство осаждённого Ленинграда» занятиос ортчозы. Со сярысь Удмуртиысь лулчеберетъя министерстволэн пресс-службаез ивортэ. Ужрад Буре ваён но данъян ар но «Блокадная ласточка» огъяросси акци улсын ортче Адӟытонын котыртэм Ленинградын ужась суредасьёслэсь Ижкарысь музейлэн бичетаз возиськись ужъёссэс возьматозы. Со Павел Шиллинговскийлэн ксилографиосыз, Анна Остроумова-Лебедевалэн графикаез но Алексей Пахомовлэн литографиосыз, солэн огез ужез – «Блокада» сериысь «За водой» суредэз – котыртэм Ленинградлэн аспӧртэм тодметэз луиз. Ужрадэзусьтон улсын «Художники блокады. Роль графического искусства в осаждённом Ленинграде» лекция ортчоз. Со ик котыртэм Ленинградысь искусстволы сӥзем ньыль лекциен сузьетлы кутскон сётоз. Озьы ик экскурсиос, «Ленинградская ласточка» гадьпус лэсьтонъя дунтэк мастер-классъёс, чай юон но ветеранъёсын пумиськон ортчозы. 27-тӥ толшоре ужрадлэн радлыказ: 10 часын – «900 дней» адӟытонэз сӥё-дано усьтон; 11 часын – «Художники блокады. Роль графического искусства в осаждённом Ленинграде» лекция; 11 час 30 минутэ – ветеранъёсын пумиськон, чай юон; 12 часысен 16 часозь – экскурсиос но дунтэк мастер-классъёс (азьвыл гожтӥськыса); 29-тӥ, 31-тӥ толшоре но 2-тӥ тулыспалэ 16 часын – котыртэм Ленинградысь искусство сярысь дунтэк лекциос. Адӟытон 27-тӥ толшорысен 2-тӥ тулыспалозь ужалоз. Пыронэз дунтэк.  Тегъёс: Мерлык Лулчеберет Ижкар Музей Удмуртия БыдӟымАтыкайож адӟытон Суреданустолыкъямузей  